**ELŐTERJESZTÉS**

**Tiszavasvári Város Önkormányzata Képviselő - testületének**

**2022. június 16-án tartandó rendes ülésére**

**Az előterjesztés tárgya:** **Az** **Alkaloida Vegyészeti Gyár Zrt. előtti gyalogos átkelőhely kialakításáról**

**Melléklet:**

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna osztályvezető

**Ügyiratszám**: TPH/5658/2022.

**Az előterjesztést véleményező bizottságok a hatáskör** **megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2022. június 7.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e-mail: tvonkph@tiszavasvari.hu

Témafelelős: Gazdagné dr. Tóth Marianna

**E L Ő T E R J E S Z T É S**

- a Képviselő-testülethez -

**Az Alkaloida Vegyészeti Gyár Zrt. előtti gyalogos átkelőhely kialakításáról**

**Tisztelt Képviselő-testület!**

Az Alkaloida Vegyészeti Gyár Zrt. Munkavédelmi Bizottságának elnöke, Dancs Miklós 2022. márciusában „A biztonságosabb közlekedés érdekében forgalomlassító megoldás kerüljön az Alkaloida Vegyészeti Gyár Zrt. előtti útszakaszra” tárgyban aláírásgyűjtő íveket adott át részemre, melyet továbbítottam a Magyar Közút Nonprofit Zrt. (továbbiakban: Zrt.) részére annak megvizsgálása céljából.

A Zrt. tájékoztatott arról, hogy amennyiben gyalogos átkelőhely kialakítására kerül sor, az ellen kifogást nem emelnek, a benyújtott tervekhez megadják a kezelői hozzájárulást, amennyiben az megfelel a vonatkozó jogszabályi és útügyi műszaki leírásokban foglaltaknak.

A Zrt. tájékoztatását követően, egyeztetést folytattam az Alkaloida Vegyészeti Gyár Zrt. képviselőjével, aki hangsúlyozta, hogy nagy szükség lenne az átkelőhely kialakítására. Önkormányzatunknak jelenleg nem áll rendelkezésére forrás erre vonatkozóan, azonban támogathatónak tartom az átkelőhely kialakítását, amennyiben a szükséges tervek és az engedélyezési dokumentáció elkészítését az Alkaloida Vegyészeti Gyár Zrt. saját költségen vállalja. Emellett figyelnünk kell az esetleges pályázati lehetőségeket is.

Javaslom a képviselő-testületnek, hogy támogassuk a külső forrás bevonásával megvalósuló átkelőhely kialakítását, melyben az önkormányzat együttműködéséről biztosítja az Alkaloida Vegyészeti Gyár Zrt-t.

Kérem a Tisztelt képviselő-testületet az előterjesztés megtárgyalására és a határozat-tervezet elfogadására.

Tiszavasvári, 2022. június 7.

**Szőke Zoltán**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2022.(VI.16.) Kt. sz.**

**határozata**

**Az Alkaloida Vegyészeti Gyár Zrt. előtti gyalogos átkelőhely kialakításáról**

Tiszavasvári Város Önkormányzata Képviselő-testülete „Az Alkaloida Vegyészeti Gyár Zrt. előtti gyalogos átkelőhely kialakításáról” szóló előterjesztést megtárgyalta és az alábbi határozatot hozza:

1. Támogatja az Alkaloida Vegyészeti Gyár Zrt. (4440 Tiszavasvári, Kabay János u. 39. szám) előtti útszakaszon kijelölt gyalogos átkelőhely kialakítását, amennyiben annak teljes költségét (különösen: a tervek, az engedélyezési dokumentáció és a kivitelezéshez szükséges költségek) az Alkaloida Vegyészeti Gyár Zrt. vállalja.
2. Kinyilatkozza, hogy a gyalogos átkelőhely tervei és az engedélyezési dokumentáció elkészültét követően együttműködik a megvalósításban, mint engedélyes kérelmező.
3. Megvizsgálja a pályázati lehetőségeket a kijelölt gyalogos átkelőhely forrásigényének biztosítása céljából.

Határidő: 1.,2. pont esetében esedékességkor Felelős: Szőke Zoltán polgármester

3. pont esetében azonnal, illetve folyamatosan