**ELŐTERJESZTÉS**

Tiszavasvári Város Önkormányzata Képviselő-testületének

**2022. június 16-án** tartandó **rendes nyílt** ülésére

**Az előterjesztés tárgya:** **Köztemetési költségek felülvizsgálatáról**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/5939/2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
|  |  |
| Pénzügyi és Ügyrendi Bizottság | SZMSZ 4. melléklet 1. pont 15. alpont |

**Az ülésre meghívni javasolt szervek, személyek:**

|  |  |
| --- | --- |
| Dr. Groncsák Andrea, Tiva-szolg Kft. ügyvezetője | [groncsakandrea@gmail.com](mailto:groncsakandrea@gmail.com) |
|  |  |
|  |  |

Tiszavasvári, 2022. június 10.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Köztemetési költségek felülvizsgálatáról**

**Tisztelt Képviselő-testület!**

A köztemetési feladatokat **jelenleg a Tiva-Szolg Kft. biztosítja,** mint temetkezési szolgáltató és városi köztemető üzemeltető a városunkban.

A köztemetés egy **szociális rászorultsági kategória is egyben**, hiszen azokban az esetekben köteles az önkormányzat a temetést közköltségen megszervezni, amikor nincs hozzátartozó, vagy a fellelhető hozzátartozó nem tudja a temetést anyagi helyzete miatt vállalni.

**A hozzátartozó a későbbiekben akár 12 havi részletben is vállalhatja a temetési költségek megtérítését az önkormányzat részére.**

A temetőkről és a temetkezésről szóló [**1999. évi XLIII. törvény**](https://njt.hu/jogszabaly/1999-43-00-00) **20.§ (2)** alapján ezen feladat ellátása kötelezettsége az önkormányzatnak bizonyos esetekben:

*„20. § (2) Ha temetésre kötelezett személy nincs, ismeretlen helyen tartózkodik vagy a kötelezettségét nem teljesíti, a temetésről az elhalálozás helye szerint illetékes települési önkormányzat (fővárosban a kerületi önkormányzat) polgármestere, illetve ha az elhalálozásra a fővárosi önkormányzat által közvetlenül igazgatott területen kerül sor, a főpolgármester – jogszabályban meghatározott határidőn belül – gondoskodik.”*

A szociális igazgatásról és a szociális ellátásokról szóló **1993. évi III. törvény 48. §-a** az alábbiakban rendelkezik a köztemetésről:

***„48. §*** *(1) A haláleset helye szerint illetékes települési önkormányzat képviselő-testülete – a halálesetről való tudomásszerzést követő huszonegy napon belül – gondoskodik az elhunyt személy közköltségen történő eltemettetéséről, ha*

*a) nincs vagy nem lelhető fel az eltemettetésre köteles személy, vagy*

*b) az eltemettetésre köteles személy az eltemettetésről nem gondoskodik.*

*(2) Az elhunyt személy elhalálozása időpontjában fennálló lakóhelye (a továbbiakban: utolsó lakóhely) szerinti települési önkormányzat a köztemetés költségét az (1) bekezdés szerinti önkormányzatnak megtéríti. A megtérítés iránti igényt a köztemetés elrendelésétől számított egy hónapon belül kell bejelenteni.*

*(3) Az elhunyt személy utolsó lakóhelye szerinti települési önkormányzat*

*a) a költségeket hagyatéki teherként a területileg illetékes közjegyzőnél bejelenti, vagy*

*b) az eltemettetésre köteles személyt a köztemetés költségeinek megtérítésére kötelezi.*

*(4) A települési önkormányzat a rendeletében szabályozottak szerint a (3) bekezdés b) pontjában meghatározott megtérítési kötelezettség alól részben vagy egészben különös méltánylást érdemlő körülmények fennállása esetén mentesítheti az eltemettetésre köteles személyt.*

*(5) Ha az elhunyt személynek utolsó lakóhelye nem volt, vagy az nem ismert, úgy a temetési költséget viselő önkormányzat a (3) bekezdés szerint jár el.”*

A temetőkről és a temetkezésről szóló [1999. évi XLIII. törvény](https://njt.hu/jogszabaly/1999-43-00-00) végrehajtásáról szóló **145/1999 (X.1.) kormányrendelet 30 §-a** az alábbiakat határozza meg a közköltséges temetés szabályairól:

***„30. §*** *(1) Azt, aki törvény alapján a temetésre kötelezett és a kötelezettségét nem teljesíti, az elhalálozás helye szerint illetékes települési önkormányzat jegyzője, a Fővárosi Önkormányzat által közvetlenül igazgatott terület tekintetében a fővárosi főjegyző felszólítja 15 napon belüli teljesítésre. Ha a kötelezett a felszólításnak nem tesz eleget, az elhunytat közköltségen kell eltemetni.*

*(2) A közköltségen történő temetés esetén a temetésre kötelezett személyt a köztemetés helyéről és idejéről a temetést megrendelő önkormányzat jegyzője értesíti.*

*(3) Az elhunytat vagy hamvait a kötelezett kérelmére az általa megjelölt temetési helyre kell temetni, ha az elhalálozás helye szerinti település köztemetőjében megjelölt temetési hely felett a kérelmezőnek rendelkezési joga van.”*

**Tiszavasvári Város Önkormányzata Képviselő-testülete a közköltséges temetés költségeit képviselő-testületi határozatban meghatározta a 279/2015. (XII.17.) Kt. határozatában az alábbiakban:**

*„A Képviselő-testület a közköltséges temetés költségeit az alábbiak szerint állapítja meg:*

***A közköltséges temetés***

***a.) költségelemei:***

* *Temetési hely,*
* *Fejfa,*
* *Névfelírás,*
* *Sírhely kiásása,*
* *Halott és kellékátvétel,*
* *Humánszolgáltatás,*
* *Ravatalozó használat (a ravatal, a világítás, a harang és az elhunyt 48 órai hűtés igénybevételét tartalmazza),*
* *Hűtés,*
* *Szállítás (csak a Tiszavasvári Köztemető ravatalozójába, vagy az elhalálozás helyéről a hamvasztás helyszínére),*
* *Koporsó,*
* *Műanyag zsák,*
* *Kárpit, párna,*
* *Olajos lepedő,*
* *Hamvasztásos temetés esetén: hamvasztás, urnaszállító láda, urna, postaköltség*
* *Sírhoz kivitel, sírba leengedés.*

***b.) költségei:***

* ***Hamvasztásos temetés esetén bruttó******61.000 Ft,*** *ezen túl a szállítás (csak helyközi szállításra vonatkozóan bruttó* ***140 Ft/km*** *+ postaköltség),* ***hűtés*** *(más településen igénybevett szolgáltatás, és/vagy saját ravatalozóban 48 órán túli hűtés),* ***humánszolgáltatás költségei,***
* ***Koporsós temetés esetén bruttó 69.000 Ft*** *ezen túl a szállítás (csak helyközi szállításra vonatkozóan bruttó 140 Ft/km), hűtés (más településen igénybevett szolgáltatás, és/vagy saját ravatalozóban 48 órán túli hűtés), humánszolgáltatás költségei.”*

Ezen költségelemeket a helyi temetkezések esetében tudjuk alkalmazni jelenleg a Tiva-Szolg Kft. által végzett temetések esetén. Más település a helyileg érvényben lévő jelenlegi árakon számlázza a költségeket.

**A Tiva-Szolg Kft. az alábbi kérelemmel fordult hozzám a közköltséges temetés díjainak a felülvizsgálatával kapcsolatban:**

*„Tisztelt Polgármester Úr!*

*Tiszavasvári Város Önkormányzata Képviselő-testülete Magyarország helyi önkormányzatairól szóló 2011.évi CLXXXIX. tv. 107 §-ában biztosított hatáskörében eljárva hozta meg 279/2015. (XII.17) Kt. számú határozatát a közköltséges temetés költségeiről.*

*A határozatban az alábbi költségek vannak megállapítva:*

*Hamvasztásos temetés esetén bruttó 61 000 Ft, ezen túl a szállítás (csak helyközi szállításra vonatkozóan bruttó 140 Ft/km + postaköltség), hűtés (más településen igénybevett szolgáltatás, és/vagy saját ravatalozóban 48 órán túli hűtés ), humánszolgáltatás költségei.*

*Koporsós temetés esetén bruttó 69 000 Ft ezen túl a szállítás (csak helyközi szállításra vonatkozóan bruttó 140 Ft/km), hűtés (más településen igénybevett szolgáltatás, és/vagy saját ravatalozóban 48 órán túli hűtés), humánszolgáltatás költségei.*

*A határozatban megállapított költségelemek jelenleg érvényben lévő bruttó árai az alábbiak:*

|  |  |  |
| --- | --- | --- |
| ***Költségelemek*** | ***Koporsós*** | ***Hamvasztásos*** |
|  | ***temetés árai (Ft)*** | |
| *Fejfa* | *5900* | *5900* |
| *Névfelírás* | *5390* | *5390* |
| *Sírhely kiásás* | *38500* |  |
| *Ravatalozó használat(ravatal, világítás,harang, elhunyt hűtése 48 órai hűtése)* | *11000* | *11000* |
| *Hűtés* |  |  |
| *Koporsó és kellékei (szemfedő, zsanér csavar, gurtni* | *66500* | *15000* |
| *Műanyag zsák* | *4000* | *4000* |
| *Kárpit , párna* | *6500* | *6500* |
| *Olajos lepedő* | *3000* |  |
| *Hamvasztás* |  | *38735* |
| *Urna és kellékei* |  | *13500* |
|  |  |  |
| *Sírhoz kivitel, sírba leengedés* | *22000* | *16500* |
| *Ö****sszesen:*** | ***162 790*** | ***116 525*** |

*Helyközi szállításra vonatkozóan jelenleg bruttó 290 Ft/km díjat számolunk fel.*

*Amint látszik, a jelenleg érvényes árak a többszörösei a határozatban megállapított áraknak, mely plusz költségek cégünk költségvetését terhelik. Erre a tényre tekintettel kérem a Képviselő- testületet, hogy a közköltséges temetés költségeit felülvizsgálni szíveskedjen úgy, hogy cégünk plusz költségei megtérüljenek.”*

Az elmúlt évek tapasztalatai azt mutatják, hogy a **közköltséges temetések száma emelkedik,** feltételezhetően azt is, hogy nagyobb az a réteg, aki szociális helyzete miatt nem tudja a temetést költségeit kifizetni.

Köztemetések számának alakulása az elmúlt években:

2019. évben 6 db

2020. évben: 11 db

2021. évben 14 db

2022. év első negyedévben 6 db

A Tiva-Szolg Kft. kérelméből jól látható, hogy az önkormányzat korábbi döntésével egy viszonylag alacsony árat határozott meg ezen esetekre a helyi viszonyokra.

**A veszélyhelyzettel összefüggő átmeneti szabályokról szóló 2021. évi XCIX. törvény 147.§-a helyi díjak mértékének rögzítésére vonatkozó szabályai értelmében** helyi önkormányzat többségi részesedésével működő gazdasági társaság által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem emelkedhet 2022. június 30. napjáig.

Ezen szakasz azonban jelen esetben nem alkalmazható, hiszen itt egy önkormányzat által fizetendő temetési díjról van szó, nem lakosság által fizetendő szolgáltatási díjról.

A korábbi határozatban megállapított árakat nem tudja az önkormányzat, csak a helyi Kft temetései esetén érvényesíteni. Azonban a közköltséges temetés költségeit több esetben a hozzátartozók később megtérítik, így az akár kiadást sem jelent az önkormányzatnak. A helyi önkormányzati szociális rendelet alapján a hozzátartozóknak lehetősége van 12 havi részletfizetést kérni.

Más települések esetén a teljes érvényben lévő temetési szolgáltatási díjakat megfizeti az önkormányzat (pl. Nyíregyháza esetén), így a helyi Kft. hátrányos helyzetbe kerül, és felmerülhet, hogy a költségei nem térülnek meg.

**A Kft. temetkezési szolgáltatásainak jelenlegi árai 2-2,5 szeresei a 2015. évben meghatározott árnak.**

**A temetőkről és a temetkezésről szóló** [**1999. évi XLIII. törvény**](https://njt.hu/jogszabaly/1999-43-00-00)6.§ (4) bekezdése alapján a köztemető esetében a temető használatának a rendjéről az önkormányzat rendeletében rendelkezik.

**A köztemetési költségek díjainak szabályozására ezen törvény nem ad rendeleti felhatalmazást az önkormányzatok részére.**

**Így ez külön megállapodás lehet a közköltséges temetést biztosító szolgáltatóval.**

**A 2022. évi önkormányzati költségvetésben 2.500.000 Ft kiadást terveztünk közköltséges temetés kiadásokra.** Az önkormányzat nehéz anyagi lehetőségekkel rendelkezik. Az előző évben 2.300.000 Ft körüli kiadás jelentkezett ezen feladaton.

**Előzetes számításaink alapján a Tiva-Szolg által kért áremelkedéseket, valamint a közköltséges temetések számának emelkedését is figyelembe véve 2022. évben ez kb. 1.250.000 Ft plusz kiadást jelent az önkormányzatnak a második félévre.**

**A Tiva-Szolg Kft. kérelme az alábbi áremelkedéseket tartalmazza:**

|  |  |  |
| --- | --- | --- |
|  | **Korábbi bruttó árak (Ft)** | **2022. évi bruttó árak (Ft)** |
| **hamvasztásos temetés** | 61.000 | 116.525 |
| **koporsós temetés** | 69.000 | 162.790 |
| **humán szolgáltatás/alkalom** |  | 13.000 |
| **szállítás km díja** | 140 | 350 |
| **hűtés/nap** |  | 5000 |

Ezeken felül extra koporsó kerülhet még kiszámlázásra, a test nagy méretére hivatkozva, melynek díja 94.400 Ft bruttó.

**3 másik temetkezési szolgáltatótól is árajánlat került bekérésre a Tiszavasvári közköltséges temetés ellátására.**

Ezen szolgáltatók a következők:

1. Orfeusz Kft. Nyíregyháza,
2. Ladomérszki Temetkezés, Rakamaz
3. Szabolcs-Szatmár-Bereg Megyei Temetkezési Szolgáltató Kft. Nyíregyháza

Ebből 1 szolgáltató nem adott ajánlatot, a másik két szolgáltató ajánlata pedig magasabb árakat tartalmaz, illetve ajánlatukban a cégek kifejtik, hogy jelenleg nem is tudnák ellátni ezt a szolgáltatást itt Tiszavasváriban több akadályozó tényező miatt is.

**A Magyarország Gazdasági stabilitásáról szóló 2011. évi CXCIV. törvény 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.**

Jelen módosításokra, díjemelésekre azonban ez nem értelmezhető, mivel a közköltséges temetés díjtételei nem önkormányzati rendeletben kerülnek megállapításra.

**Fentieknek megfelelőn javaslom a Tiva-Szolg Kft. részére fizetendő közköltséges temetés díjainak a felülvizsgálatát, és egy szerződés megkötését 2022. július 1. napja hatályba lépéssel.**

A 2022. évi költségvetési rendelet soron következő módosításában a közköltséges temetés kiadásaira 2022. évre 1.250 e Ft többlet előirányzat biztosításra kerül a döntésnek megfelelően.

**Kérem a Képviselő-testületet, hogy szíveskedjen az előterjesztést megtárgyalni és a határozat-tervezetet, valamint annak mellékletét képező szerződés-tervezet elfogadni**.

Tiszavasvári, 2022. június 10.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (VI. 16.) Kt. számú**

**határozata**

**(……/2022. (VI. 16.) sz. Tiva-Szolg. Kft. alapítói határozat)**

**Köztemetési költségek felülvizsgálatáról**

Tiszavasvári Város Önkormányzata Képviselő-testülete az alábbi határozatot hozza a Tiva-Szolg Kft. közköltséges temetés díjainak a felülvizsgálatára vonatkozó kérelmével kapcsolatban:

1. Dönt arról, hogy a közköltséges temetés költségelemei, és költségtételei vonatkozásában a korábbi 279/2015. (XII.17) Kt. számú határozatát hatályon kívül helyezi.
2. Ezzel egyidejűleg elfogadja a Tiva-Szolg Kft. vonatkozásában az alábbi közköltséges temetési díjtételeket, és azok alkalmazását 2022. július 1. napjától.

|  |  |  |
| --- | --- | --- |
| ***Költségelemek*** | ***Koporsós*** | ***Hamvasztásos*** |
|  | ***temetés árai (bruttó Ft)*** | |
| *Fejfa* | *5900* | *5900* |
| *Névfelírás* | *5390* | *5390* |
| *Sírhely kiásás* | *38500* |  |
| *Ravatalozó használat(ravatal, világítás,harang, elhunyt hűtése 48 órai hűtése)* | *11000* | *11000* |
| *Hűtés* |  |  |
| *Koporsó és kellékei (szemfedő, zsanér csavar, gurtni* | *66500* | *15000* |
| *Műanyag zsák* | *4000* | *4000* |
| *Kárpit , párna* | *6500* | *6500* |
| *Olajos lepedő* | *3000* |  |
| *Hamvasztás* |  | *38735* |
| *Urna és kellékei* |  | *13500* |
|  |  |  |
| *Sírhoz kivitel, sírba leengedés* | *22000* | *16500* |
| *Ö****sszesen:*** | ***162 790*** | ***116 525*** |
| **humán szolgáltatás/alkalom** | 13.000 | 13.000 |
| **szállítás km díja** | 350 | 350 |
| **hűtés/nap** | 5000 | 5000 |

1. Elfogadja jelen határozat 1. sz. mellékletét képező szerződést a közköltséges temetés díjfizetésére vonatkozóan.
2. Felkéri a polgármestert, hogy jelen döntésről tájékoztassa a Tiva-Szolg Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** 2022. július 1. és esedékességkor **Felelős:** Szőke Zoltán polgármester

MEGÁLLAPODÁS

**közköltséges temetés ellátására**

Amely létrejött egyrészt **Tiva-Szolg Nonprofit Kft.** (Képviseli: dr. Groncsák Andrea ügyvezető, 4440 Tiszavasvári, Báthori. u. 6. a továbbiakban: Szolgáltató), másrészt

**Tiszavasvári Város Önkormányzata** (képviseli: Szőke Zoltán polgármester, 4440 Tiszavasvári, Városháza tér 4. szám, adószám: 15732468-2-15, PIR szám: 732462, a továbbiakban: Önkormányzat) között

A temetőkről és a temetkezésről szóló [**1999. évi XLIII. törvény**](https://njt.hu/jogszabaly/1999-43-00-00) **20.§ (2)**, a szociális igazgatásról és a szociális ellátásokról szóló **1993. évi III. törvény 48. §-a, valamint Tiszavasvári Város Önkormányzat Képviselő-testülete ……./2022. (VI.16.) kt. sz. határozata** alapján az Önkormányzat feladatkörébe tartozó közköltséges temetési tevékenység ellátását az Önkormányzat a Tiva-Szolg Kft-vel biztosítja jelen szerződés keretei között az alábbiakban:

1. a Szolgáltató vállalja a vonatkozó jogszabályokban meghatározott módon a közköltséges temetési szolgáltatási feladatok ellátását, azokban az Önkormányzattal együttműködik.
2. Szolgáltató kijelenti, hogy a temetőkről és a temetkezésről szóló [1999. évi XLIII. törvény](https://njt.hu/jogszabaly/1999-43-00-00)ben foglalt feltételeknek megfelel.
3. Szolgáltató kijelenti, és vállalja, hogy megállapodás szerinti feladat teljesítéséhez megfelelő gyakorlattal, szakértelemmel, tapasztalattal, és a feladat ellátásához szükséges engedélyekkel a szerződés teljes időtartama alatt rendelkezik.
4. Az Önkormányzat elfogadja a Tiva-Szolg Kft. vonatkozásában az alábbi közköltséges temetési díjtételeket, és azok alkalmazását 2022. július 1. napjától.

|  |  |  |
| --- | --- | --- |
| ***Költségelemek*** | ***Koporsós*** | ***Hamvasztásos*** |
|  | ***temetés árai (bruttó Ft)*** | |
| *Fejfa* | *5900* | *5900* |
| *Névfelírás* | *5390* | *5390* |
| *Sírhely kiásás* | *38500* |  |
| *Ravatalozó használat(ravatal, világítás,harang, elhunyt hűtése 48 órai hűtése)* | *11000* | *11000* |
| *Hűtés* |  |  |
| *Koporsó és kellékei (szemfedő, zsanér csavar, gurtni* | *66500* | *15000* |
| *Műanyag zsák* | *4000* | *4000* |
| *Kárpit , párna* | *6500* | *6500* |
| *Olajos lepedő* | *3000* |  |
| *Hamvasztás* |  | *38735* |
| *Urna és kellékei* |  | *13500* |
|  |  |  |
| *Sírhoz kivitel, sírba leengedés* | *22000* | *16500* |
| *Ö****sszesen:*** | ***162 790*** | ***116 525*** |
| **humán szolgáltatás/alkalom** | 13.000 | 13.000 |
| **szállítás km díja** | 350 | 350 |
| **hűtés/nap** | 5000 | 5000 |

1. Jelen Megállapodást a Felek 2022. július 1. napjától határozatlan időre kötik azzal, hogy azt bármelyik Fél hatvan napos felmondási idővel felmondhatja a másik Félhez intézett írásbeli nyilatkozatával.
2. A jelen Szerződést bármely Fél jogosult azonnali hatállyal megszüntetni írásban, amennyiben a másik Fél a jelen Szerződésből eredő bármely lényeges kötelezettségét súlyosan megszegi és írásos felszólításra sem orvosolja.
3. A Felek a kapcsolattartás formáját az alábbiak szerint határozzák meg:

* Szolgáltató részéről a kapcsolattartó neve, telefonszáma, e-mail címe:

Lippai Lívia

06707036403

[lippailivia@gmail.com](mailto:lippailivia@gmail.com)

* Önkormányzat részéről a kapcsolattartó neve, telefonszáma, e-mail címe:

Juhász Beáta

42/520-500, 30/0918551

[juhasz.beata@tiszavasvari.hu](mailto:juhasz.beata@tiszavasvari.hu)

10.) Adatvédelem, átláthatóság

Megrendelő Önkormányzat (a továbbiakban e pont alkalmazásában: Adatkezelő) tájékoztatja a Szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhat személyes adatainak kezelése ellen. A Szolgáltató jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

Megrendelő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés a) pontja alapján átlátható szervezetnek minősül, melyről szóló nyilatkozat a szerződés mellékletét képezi.

**Szolgáltató kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés …. pontja alapján átlátható szervezetnek minősül,** melyről szóló nyilatkozat a szerződés mellékletét képezi. Tudomásul veszi, hogy amennyiben a szerződés fennállása alatt e téren változás következik be, azt kötelező haladéktalanul a Megrendelő felé jelezni.

Szolgáltató képviselője büntetőjogi felelőssége tudatában nyilatkozik, hogy a társaság jogképes, bejegyzett adataiban változás nem történt, és a jelen szerződés aláírására teljes körű felhatalmazással rendelkezik.

1. Jelen Megállapodásban nem szabályozott kérdésekben a Ptk. szabályai az irányadók.

Tiszavasvári, 2022. június……….

…………………………… …………………………

Szőke Zoltán Dr. Groncsák Andrea

polgármester Tiva-Szolg Kft ügyvezetője