**ELŐTERJESZTÉS**

**Tiszavasvári Város Önkormányzata Képviselő-testületének**

**2022. június 16-án**

**tartandó rendes képviselő-testületi ülésére**

Az előterjesztés tárgya**: az egészségügyi alapellátási körzetek megállapításáról szóló önkormányzati rendelet módosításáról**

Melléklet: védőnői körzetmódosítással kapcsolatos vélemények

A napirend előterjesztője: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/100/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.24 |
| Szociális és Humán Bizottság | SZMSZ 5. melléklet 1.14. |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. június 7.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**az egészségügyi alapellátási körzetek megállapításáról szóló önkormányzati**

**rendelet módosításáról**

**Tisztelt Képviselő-testület!**

A Szabolcs-Szatmár-Bereg Megyei Kormányhivatal szakmai konzultáció keretében jelezte, hogy Tiszavasvári Város Önkormányzata Képviselő-testületének az egészségügyi alapellátási körzetetek megállapításáról szóló 32/2017.(XI.30.) önkormányzati rendelete (a továbbiakban: Ör.) nem tartalmaz rendelkezéseket a fogorvosi ügyeleti ellátásról, emiatt az önkormányzat csak részben tesz eleget jogszabályi kötelezettségének.

A mulasztás orvoslása érdekében a képviselő-testület döntött arról, hogy Tiszavasváriban az egészségügyi alapellátás körébe tartozó fogorvosi ügyeleti ellátás az Egészségügyi Alapellátási Igazgatósággal (4400 Nyíregyháza, Szent István utca 14. szám) kötött feladatellátási megállapodás alapján kerüljön biztosításra. A megállapodást a képviselő-testület 134/2022. (V.11.) Kt. számú határozatával elfogadta.

Az Ör. 6.§ -a tartalmazza a háziorvosi és házi gyermekorvosi ügyeleti ellátásra vonatkozó rendelkezéseket, így ezen § kiegészítése indokolt a fogorvosi ügyeleti ellátás biztosítására vonatkozóan.

Fentiek alapján az Ör. 6.§-a kiegészül egy új bekezdéssel az alábbiak szerint:

„6.§ (3) Tiszavasvári Város Önkormányzata a fogorvosi alapellátáshoz kapcsolódó ügyeleti ellátást az Egészségügyi Alapellátási Igazgatósággal kötött megállapodás alapján biztosítja. A fogorvosi ügyelet székhelye: 4400 Nyíregyháza, Szent István u. 70. szám”

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján az egészségügyi alapellátási körzetekről** **szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:** A módosításnak a társadalomra gyakorolt hatása nem várható.

**1.2. gazdasági hatása:** A módosításnak a gazdaságra gyakorolt hatása nem várható

**1.3. költségvetési hatása:** A módosításnak az önkormányzat költségvetésére van kihatása, ugyanis az Igazgatóság 69,-Ft/fő/év összegért vállalja el a fogorvosi ügyeleti ellátást

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés folyamatában.

**4. A jogszabály megalkotásának szükségessége, a jogalkotás elmaradásának várható következményei:**

Az egészségügyi alapellátási körzetek szabályozása önkormányzati rendeleti szinten történik, a vonatkozó jogszabályi előírásoknak megfelelő tartalommal, így jelen módosítás elmaradása esetén a Szabolcs-Szatmár-Bereg Megyei Kormányhivatal törvényességi észrevételt tehetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál pénzügyi fedezet megléte szükséges, mely betervezésre kerül az önkormányzat költségvetésébe.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Fentiekre tekintettel kérem a Képviselő-testületet a rendelet-tervezet elfogadására.

Tiszavasvári, 2022. június 7.

**dr. Kórik Zsuzsanna**

**jegyző**

**rendelet-tervezet**

**Tiszavasvári Város Önkormányzata Képviselő-testületének**

**..../2022.(…….) önkormányzati rendelete**

**Tiszavasvári Város Önkormányzata Képviselő-testülete egészségügyi alapellátási körzetek megállapításáról szóló 32/2017.(XI.30.) önkormányzati rendelet módosításáról**

Az egészségügyi alapellátásról szóló 2015. évi CXXIII. Tv. 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX tv. 13.§ (1) bekezdésének 4. pontjában meghatározott feladatkörében eljárva – Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.24. pontja által biztosított véleményezési jogkörében illetékes Pénzügyi és Ügyrendi Bizottság, az 5. melléklet 1.14. pontja által biztosított véleményezési jogkörében illetékes Szociális és Humán Bizottság véleményének kikérésével- a következőket rendeli el:

**1. §**

Az egészségügyi alapellátási körzetek megállapításáról szóló önkormányzati rendelet megalkotásáról című 32/2017. (XI. 30.) önkormányzati rendelet 6.§ -a a következő (3) bekezdéssel egészül ki:

„(3) Tiszavasvári Város Önkormányzata a fogorvosi alapellátáshoz kapcsolódó ügyeleti ellátást az Egészségügyi Alapellátási Igazgatósággal kötött megállapodás alapján biztosítja. A fogorvosi ügyelet székhelye: 4400 Nyíregyháza, Szent István u. 70. szám.”

**2.§**

Ez a rendelet 2022. július 1. napján lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2022. június 20.**

**Dr. Kórik Zsuzsanna**

**jegyző**

Általános indokolás

Az egészségügyi alapellátásról szóló 2015. évi CXXIII. Tv. 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX tv. 13.§ (1) bekezdésének 4. pontjában meghatározott feladatkörében eljárva 32/2017. (XI.30.) számú önkormányzati rendeletével megalkotta az egészségügyi alapellátási körzeteiről szóló rendeletét.

Részletes indokolás

**Az 1. §-hoz**

A Szabolcs-Szatmár-Bereg Megyei Kormányhivatal szakmai konzultáció keretében jelezte, hogy Tiszavasvári Város Önkormányzata Képviselő-testületének az egészségügyi alapellátási körzetetek megállapításáról szóló 32/2017.(XI.30.) önkormányzati rendelete (a továbbiakban: Ör.) nem tartalmaz rendelkezéseket a fogorvosi ügyeleti ellátásról, emiatt az önkormányzat csak részben tesz eleget jogszabályi kötelezettségének.

A mulasztás orvoslása érdekében a képviselő-testület döntött arról, hogy Tiszavasváriban az egészségügyi alapellátás körébe tartozó fogorvosi ügyeleti ellátás az Egészségügyi Alapellátási Igazgatósággal (4400 Nyíregyháza, Szent István utca 14. szám) kötött feladatellátási megállapodás alapján kerüljön biztosításra. A megállapodást a képviselő-testület 134/2022.(V.11.) Kt. számú határozatával elfogadta.

Az Ör. 6.§ -a tartalmazza a háziorvosi és házi gyermekorvosi ügyeleti ellátásra vonatkozó rendelkezéseket, így ezen § kiegészítése indokolt a fogorvosi ügyeleti ellátás biztosítására vonatkozóan.

Fentiek alapján az Ör. 6.§-a kiegészül egy új bekezdéssel az alábbiak szerint:

„6.§ (3) Tiszavasvári Város Önkormányzata a fogorvosi alapellátáshoz kapcsolódó ügyeleti ellátást az Egészségügyi Alapellátási Igazgatósággal kötött megállapodás alapján biztosítja. A fogorvosi ügyelet székhelye: 4400 Nyíregyháza, Szent István u. 70. szám”

**A 2. §-hoz**

Hatálybaléptető rendelkezést tartalmaz.